☼ Tvoji kriteriji in njene lastnosti

Za iskanje prave kandidatke imaš na voljo še določene kriterije, ki ji označiš glede na tvoje želje in pa podrobne lastnosti, ki jih želiš pri partnerki.

Osnovni kriteriji

Ko se prijaviš na ona-on.com in klikneš na ikono Dekleta zame, se ti na desni strani prikaže okvir Osnovni kriteriji. Gre za “hitre” kriterije, kjer izbereš želeno.

V prvem delu najdeš gumbe, kjer lahko označiš oz. odznačiš spodnje kriterije:

S fotko – označiš, če želiš videti samo profile s fotografijo;

Trenutno aktivni – vidiš trenutno prijavljene na ona-on.com;

Novi – vidiš tiste, ki so se registrirale v zadnjih 30 dneh;

Lahko klepetajo – to so tiste, ki ti na sporočilo lahko odgovorijo;

Verificirani – tiste, ki so verificirale svoj profil (imajo fotografijo, članstvo in so potrdile račun preko Facebooka ali z mobilnim telefonom).

V drugem delu so gumbi:

Resna zveza – iščeš dekleta, ki se ne bojijo resnejšega razmerja;

Romanca – tukaj bolj za zabavo, vendar se nikoli ne ve;

Prijateljstvo – po navadi že v zvezi ali pa še nisi pripravljen na resno zvezo;

Dopisovanje – spoznavanje novih ljudi in razpravljanje o temah vsepovprek.

V tretjem delu nastaviš starostni razpon, v katerem iščeš. Z drsnikom izbereš želen razpon med 18 in 99 leti. Če iščeš med 25. in 35. letom, potem to izbereš z drsnikom.

NAMIG: Starostni razpon pri iskanju je odvisen predvsem od tvojega namena uporabe. Pri iskanju resne zveze je razpon običajno veliko manjši kot pri iskanju prijateljstva.

V zadnjem delu se samodejno prikaže tvoj kraj (za iskanje imaš tri možnosti):

iščeš v svojem kraju: Tvoj kraj se prikaže samodejno;

izbereš želen kraj: Če klikneš na okvir, kjer je zapisan tvoj kraj, se ti odpre seznam mest, kjer enostavno izbereš želeno mesto;

z drsnikom nastaviš oddaljenost: Izbereš lahko, da je od tvojega ali drugega izbranega mesta oddaljena 10, 50, 100 ali 300 kilometrov.

Iskanje glede na želene lastnosti in skupne interese

Na ona-on.com imaš možnost, da svoje iskanje omejiš tudi glede na svoje interese in želene partnerkine lastnosti.

Skupni interesi

Skupni interesi so običajno dober povezovalec, saj gre za vajino skupno točko, nekaj skupnega, kar vaju veseli. Poleg tega so interesi vedno dobra izhodiščna točka za pogovor.

Iskanje partnerke glede na skupne interese deluje tako, da poišče uporabnice, ki imajo v svojem profilu označene iste interese kot ti.

Če tebe zanimajo avtomobili, živali in tuji jeziki, se ti bodo pod zadetki iskanj pojavile samo tiste uporabnice, ki imajo označene enake interese.

Vse, kar moraš narediti ti, da bo iskanje delovalo, je, da izpolniš razdelek Moji interesi v svojem profilu in pod kriteriji klikneš na drsnik poleg Skupni interesi.

Partnerjeve lastnosti

Kriterij Partnerjeve lastnosti deluje enako kot Skupni interesi – glede na tvoje želene lastnosti partnerke, ki si jih izpolnil v svojem profilu, ti iskanje vrne uporabnice, ki tvojim kriterijem ustrezajo.

Torej, če si želiš modrooko atletsko rdečelasko, ki ima doma psa, potem to izpolniš v svojem profilu, klikneš na drsnik (in tako vključiš kriterij) in prikazala se ti bodo samo takšna dekleta.

Dobim (pre)malo zadetkov, kaj naj storim?

Najprej se prepričaj, ali si do konca izpolnil svoj uporabniški profil.

Tvoji izbrani kriteriji so preveč specifični. Spremeni svoj profil in razširi iskalne kriterije (npr., če iščeš samo osebe stare točno 31 let, skušaj razširiti ta kriterij).

Kako to, da moj profil ni viden, kadar iščem po zadetkih? V iskanjih ne moreš najti svojega profila, seveda pa tebe lahko vidijo vsi drugi uporabniki ona-on.com. Svoj profil si lahko ogledaš s klikom na “Kako me vidijo drugi” – pod tvojo profilno fotko.

Nadaljuj na naslednje poglavje Kako ji sporočiš, da ti je všeč? ali izberi svoj nasvet spodaj: